《涌金门城望五首》
元代·方回

曾向西湖醉写诗，衰年六十叹飚驰。
一毫无补承平世，万事俱非老死时。
三竺禅窗猿已化，八梅吟冢鹤应悲。
花浓月艳今如梦，卧听长桥笛夜吹。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。